ఉయ్యాలవాడ నరసింహారెడ్డి
నరసింహారెడ్డి తల్లి నీలమ్మ ఉయ్యాలవాడ నగరికాపు అయిన పెదమల్లారెడ్డి రెండవ భార్య. ఈమె నొస్సం జమేదారు చెంచుమల్ల జయరామిరెడ్డి చిన్నకూతురు. నరసింహా రెడ్డికి ముగ్గురు భార్యలు. మొదటి భార్య సిద్దమ్మ వలన కొడుకు దొర సుబ్బయ్య జన్మించాడు. రెండవ భార్య పేరమ్మ వలన ఒక కూతురు, మూడవ భార్య ఓబులమ్మ వలన ఇద్దరు కుమారులు జన్మించారు.
నరవ (గిద్దలూరు)
నరవ బోడుపై ఒక ప్రాచీన నరసింహ స్వామి ఆలయము ఉంది. దీనిని ఉయ్యాలవాడ నరసింహారెడ్డి నిర్మించాడని స్థానికుల కథనం. కానీ ఈ ఆలయం 1487కు పూర్వం కట్టబడిందనడానికి శాసనాధారాలు ఉన్నాయి. ఇక్కడ ప్రతి యేడూ ఫాల్గుణ మాసంలో, శ్రీ లక్ష్మీ నరసింహస్వామివారి తిరునాళ్ళు వైభవంగా నిర్వహించెదరు. ఈ తిరుణాలకు చుట్టుపక్కల గ్రామాలనుండి పెద్దసంఖ్యలో తరలివస్తారు. కొండపైన ఆలయానికి వెళ్ళటానికి సోపానమార్గము ఉంది. ఈ ఆలయానికి నరవలో 5 ఎకరాలు, బయ్యనపల్లెలో 4.62 ఎకరాల, రంగారెడ్డిపల్లెలో 7.15 ఎకరాల మాన్యంభూములున్నవి. [3]